Esquerra presentarà més llistes municipals que mai - Esquerra
Esquerra presentarà més llistes municipals que mai
El president del grup municipal d'Esquerra a l'Ajuntament de Barcelona, Jordi Portabella, ha explicat que la reunió de l'Executiva Nacional ha constatat que "estem forts a les enquestes i també en la capacitat de confeccionar llistes noves de qualitat".
Portabella ha avançat que "al Principat ja tenim assegurades 582 llistes, el que suposa un creixement de 112 respecte de fa quatre anys". Aquest creixement es produeix també al País Valencià, on Esquerra passarà de 15 llistes a 43, i a les Illes Balears, on n’hi ha set de segures davant les dues que es van presentar fa quatre anys.
A banda, Jordi Portabella ha anunciat també que a la tardor Esquerra celebrarà una Conferència Nacional per explicar que "no solament som una opció ideològica, que ho som, sinó també que volem ser una força transformadora de la societat i ho volem ser des del Govern".